"בית הספר של החופש הגדול" בסימן "אחדות ירושלים" גם למסיימי כיתה ג'. במסגרת התכנית, יספק משרד החינוך מענה לתלמידים מתחילת ימי החופש הגדול בבתי הספר שצפוי להימשך השנה עד ה-21 ביולי.
לפי תפיסת משרד החינוך, האחריות על החינוך היא לא רק בזמן שנת הלימודים, אלא לאורך כל השנה וגם בחופשת הקיץ ברצף מעגלי, חינוכי וקהילתי. האחריות על הילדים היא של ההורים ושל המורים מדי בוקר, אחה"צ,לימודים וחופשות.
במסגרת יוזמת "בתי הספר של החופש הגדול" של משרד החינוך והשלטון המקומי שנפתחה השבוע (ג'). כ-180 אלף תלמידים הצטרפו לתכנית שתתקיים בשבועות הראשונים של חופשת הקיץ, מיום 1 ביולי ועד יום 21 ביולי. הפעילות תתקיים בימים א'-ה', בין השעות 08:00-13:00 ובתי הספר יפעלו במתכונת קיצית הכוללת מגוון רחב של חוגים והפעלות,המאפשרות לבתי הספר חופש יצירתי בבחירת יוזמות חינוכיות ויצירת שיתופי פעולה עם גופים שונים.
הורים שמתגוררים ברשויות הנכללות באשכולות 1-4 לפי דירוג הלשכה המרכזית לסטטיסטיקה לא ישלמו על הפעילות, ומשרד החינוך יממן באופן מלא את ההשתתפות ילדיהם. מדובר ביישובים כמו ירושלים, רמלה, עכו, נצרת, לוד, אום אל פחם, רהט ועוד.
הורים המתגוררים ברשויות באשכולות 5-7 ישלמו עבור על ילד 300 שקל. מדובר ברשויות כמו אשדוד, אשקלון, ראשון לציון, נתניה, חיפה ועוד. ברשויות אלה תחויב הרשות המקומית להעמיד מערך מלגות לטובת הורי התלמידים שמתקשים לעמוד בתשלום.
ברשויות באשכולות 8-10 ישלמו ההורים 450 שקל עבור על ילד. באשכולות הללו נמצאות בין היתר הוד השרון, הרצליה, כפר סבא, תל אביב ומודיעין.
השנה תורחב התוכנית וישתתפו בה תלמידי א'-ג'. משרד החינוך פרסם "קול קורא" לרשויות המקומיות שרוצות להירשם לתוכנית. לאחר מכן, לקראת תחילת מאי, כל רשות תפרסם את מועדי ואופן הרישום לטובת ההורים.
ההורים שבחרו לשלוח את ילדיהם לקייטנות הקיץ של משרד החינוך מאז החלו – מרוצים מאוד. לפי נתוני משרד החינוך, בתשע"ד (2014) לקחו חלק בתוכנית 168,094 תלמידים. בתשע"ה (2015) עלה המספר ל-185,060 ובתשע"ו (2016) לקחו חלק בתוכנית 203,411 תלמידים ותלמידות. ההערכה היא כי בקיץ הקרוב יירשמו למסגרות הקיץ של משרד החינוך כ-450 אלף תלמידים ותלמידות.
בכל שנה מוגדר נושא מרכזי, שמשמש ציר מארגן לכל הפעילויות, ממנו יבחר כל מוסד או תבחר כל רשות את הייחודיות שלו. לפי החלטת שר החינוך בנט, שנת הלימודים הנוכחית עומדת בסימן "אחדות ירושלים", וגם ב"בתי הספר של החופש הגדול" נושא המרכז יהיה ירושלים. זה יבוא לידי ביטוי בלמידה מגוונת באמצעות חוגי העשרה, ספורט, חינוך סביבתי, מעורבות חברתית, האחר הוא אני, מועדון קריאה, סדנת כתיבה יוצרת ועוד.